ঈদ পরবর্তী সময়ে দক্ষিণ সিটি করপোরেশনের মেয়র সাঈদ খোকন জানিয়েছেন, এ বছর তার এলাকায় দুই লাখ ৭৫ হাজারের মতো কুরবানি পশু জবাই হয়েছে। উত্তর সিটিতে জবাই হয়েছে ২ লাখ। ২০১৬ সালেও সমপরিমাণ পশু জবাই হয়েছে। কিন্তু ওই বছরের হাট ইজারাদারা সংস্থায় যে তথ্য জমা দিয়েছেন, তা থেকে দেখা গেছে, ডিএসসিসির ১৪টি হাটে মোট ১ লাখ ৭২ হাজার ৯৪৫টি গরু এবং ২৪ হাজার ৬২০টি ছাগল বিক্রি হয়েছে। যদি ইজারা দারের তথ্যই সঠিক হয় তাহলে সংস্থার অধীনে জবাই হওয়া বাকি পশু কোথায় থেকে এসেছে-এই প্রশ্ন সংশ্লিষ্টদের। অপরদিকে উত্তর সিটি করপোরেশনে এ সংক্রান্ত কোনও তথ্যই জমা দেননি ইজারাদাররা।